En del af Vestergade i Aarhus er spærret af og beboerne i en ejendom er evakueret. Der sker, fordi Østjyllands Brandvæsen frygter, at ejendommen bryder sammen.

Annonce

AARHUS: Beboerne i en ejendom i Vestergade i Aarhus C blev onsdag midt på eftermiddagen evakueret. Østjyllands Brandvæsen oplyste i første omgang på Facebook, at en "Ejendom Vestergade i Aarhus evakueret på grund af fare for sammenstyrtning." Beboerne i Vestergade 69 måtte derfor i hast forlade deres lejligheder samtidig med at Vestergade blev spærret af på strækningen fra Vester Alle og frem til Vesterport. På nabogrunden til Vestergade 69 lå det gamle hovedbibliotek, som er revet ned.

Vestergade er spærret af på strækningen mellem Vester Alle og Vesterport. Foto: Jens Thaysen

Tanya Caspersen , der her ses i rød jakke, og der andre beboere i Vestergade 69 blev onsdag evakueret. Foto: Jens Thaysen

Annonce

Ekspert turde ikke selv gå ind i ejendommen

Indsatsleder hos Østjyllands Politi Johnny Damgård forklarede onsdag eftermiddag, at det var en begrundet frygt for, at ejendommen i værste fald skulle styrte sammen, der fik myndighederne til at reagere. - Revnedannelserne er blevet værre i løbet af dagen. Der falder puds ned både i lejlighederne og i trappeopgangen, fortalte han til Århus Stiftstidende, der var til stede i Vestergade. Han sagde videre, at en ekspert tidligere i dag vurderede, at Vestergade 69 var særdeles farlig at opholde sig i. - Eksperten havde ikke lyst til selv at gå ind i ejendommen, fortalte indsatslederen. Foreløbig er Vestergade spærret af frem til i morgen, hvor en ny ekspert skal undersøge skaderne på ejendommen.

Annonce

Ansvaret og genhusning

Ifølge Århus Stiftstidendes oplysninger, bor der i alt 28 personer i Vestergade 69, ligesom der i stueplan er to lejemål - Værtshuset Hos Anton og Café Mellemfolk. Årsagen til bygningens skrøbelighed skal findes i den renovering af det gamle hovedbibliotek i Mølleparken, der er i gang i øjeblikket. Det MT Højgaard, der står for den renovering. MT Højgaard oplyser, at der endnu ikke er klarhed over de nærmere omstændigheder omkring risikoen for sammenstyrtning i Vestergade 69. Derfor vil selskabet ikke på nuværende tidspunkt påtage sig ansvaret for situationen i etageejendommen. MT Højgaard har dog bestilt hotelværelser til ejendommens beboere. Ifølge MT Højgaard er det almindelig standard i den slags situationer.

Annonce

Revner i væggene